钦定古今图书集成/明伦汇编/闺媛典/第099卷 > 皇清五 > 陈其瑞妻李氏
## 钦定古今图书集成/明伦汇编/闺媛典/第099卷 > 皇清五 > 陈其瑞妻李氏

按《瑞昌县志》：李氏，陈其瑞妻。性谨饬，克修妇道，赞夫必以义，每曰：“我两家世传《诗》《礼》，苟有失德，辱及先人矣。” 乙酉，李贼掠符阳坂，氏与夫卫姑走避，陡病不能起，泣谓夫曰：“急负母逃，无我虑。”

也。强匿林中，为贼所获，氏端坐石上，厉声曰：“死贼安敢辱我！” 贼连刺之，既死，仍端坐不仆，贼战栗而去。